বেজায় একা জেনিফার লরেন্স। মনের মতো সঙ্গী খুঁজে পান না কিছুতেই। কারণ, ছেলেরা তাঁর সঙ্গে ভাল ব্যবহার করে না নাকি! জেনিফারের বয়ান, ‘‘কেউ আমাকে ডেট’এ নিয়ে যেতে চায় না। শনিবারের রাতগুলো একাই কাটিয়ে দিই আমি! আমার প্রতি পুরুষদের ব্যবহার ভাল নয় মোটেই।’’ জেনিফারের মনে ভারী আঘাত লাগে এতে। ‘‘আমি তো খালি চাই, ছেলেরা আমার সঙ্গে ভাল ব্যবহার করুক,’’ বলেছেন তিনি। তবে তাঁরই মতে, এমন কোনও পুরুষের সঙ্গে তাঁর আলাপ হওয়া দরকার, যিনি জেনিফারের খ্যাতি সম্পর্কে মোটেই ওয়াকিবহাল নন। তবেই নাকি তিনি সুন্দরীকে তাঁর প্রাপ্য মর্যাদাটা দিতে পারবেন। ভাবা যায়!